Carnoustie

Carnoustie (skotsk-gælisk: Càrn Ùstaidh; skotsk: Carnoustie) er en liten by og en tidligere politiburgh i Angus i Skottland. Den er lokalisert ved munnen av elven Barry Burn ved kysten av Nordsjøen. Ved folketellingen i 2011 hadde byen en befolkningen på 11 394 innbyggere. «Census 2011 – results for localities – 1971–2011 summaries» (PDF), Angus council Folketallet ble for 2020 beregnet til 11 310 innbyggere.«Mid-2020 Population Estimates for Settlements and Localities in Scotland» . National Records of Scotland. 31 mars 2022

Byen ble grunnlagt på slutten av 1700-tallet, og vokste raskt gjennom 1800-tallet grunnet den lokale tekstilindustrien. Den er særlig kjent for Carnoustie Golf Club. Man spilte angivelig golf der allerede i 1527, mens den tidligste referansen til golf i St. Andrews er fra 1552.«One sure thing about Carnoustie: It's no St. Andrews» , Golf Surround

 Turiststed 
Den var populær som et feriested for turister fra tidlig viktoriansk tid og opp siste halvdel av 1900-tallet da byen ble et kursted, og da det kom på moten å reise til sjøen for å få frisk luft og bade i saltvann. Dette førte til enorm aktivitet, som ble avbrutt av utbruddet av første verdenskrig i 1914. Etter krigens slutt i 1918 tok turistnæringen seg opp igjen, og i dag er turisme svært viktig for byen. Svært mange av de som kommer dit nå er på golfferie; da det etter andre verdenskrig ble mulig å reise på billige pakketurer til varmere strøk var det få som valgte å legge strandferie så langt nord. 

 Økonomi 
Økonomien til Carnoustie er i stor grad avhengig av dens nærhet til Dundee. Folketellingen for 2001 rapporterte at 2 267 personer pendlet til Dundee for å arbeid, Scotland's Census 2001: Statistics on Travel to Work or Study. Where workers and students in the four largest cities lived noe som utgjorde 41,4 % av den økonomisk aktive befolkningen i arbeidsfør alder.

Golf er en stor turistattraksjon til byen, og det anslås at det åpne mesterskapet bidro med 14 millioner pund til den lokale økonomien. TV-dekning under arrangementet ble estimert til å være verdt tilsvarende £34 millioner i reklameverdi, hvorav halvparten var i Nord-Amerika.«Golf's Open Championship boosts economic growth», Sportbusiness.com Markedsføringskampanjen for golf Carnoustie er finansiert og promotert av Angus Council for å fremme området for golfturisme i området. «Welcome to Carnoustie Country», Carnoustie Country

 Toponymi 
Opprinnelsen til navnet Carnoustie er usikker. Plausible forslag har inkludert forskjellige gæliske avledninger som cathair, càrr eller càrn na fheusta, «festning, klippe eller varde for fest», eller càrn guitais, «branntømmer-varde».Johnston (1903) Imidlertid er disse forslagene av relativt nyere opprinnelse, og navnet kan isteden stamme fra et obskurt piktisk element, Càrn Ùstaidh.«Carnoustie», Ainmean-Àite na h-Alba/Gaelic Place-Names of Scotland, arkivert fra originalen den 24. september 2015

Til syvende og sist er opprinnelsen til navnet ukjent, men går før selve byen med flere hundre år. Den eldste registreringen er «Carnowis» i et charter fra 1510 av Jakob IV til Archibald Douglas, 5. jarl av Angus.Fraser, William (1885): The Douglas Book volume 3 Charters, Edinburgh

Folkeetymologi antyder at navnet har en senere, angelsaksisk opprinnelse. Navnet er ment å stamme fra skotske 'Craws Nestie', og refererer til det store antallet kråker som bor i området. Denne tradisjonen hentydes til i våpenskjoldet til Carnoustie, som inkluderer et kråkepar.Coat of Arms of Carnoustie , Cjmvm.free.fr Andre, mindre sannsynlige muligheter er at den stammer fra «Cairn of the Host» eller «Cairn of the Heroes» i minne om de som angivelig omkom i slaget ved Barry i 1010 da skottene slo tilbake en dansk invasjon.Small (1842); Sim (1791)

 Vennskapsbyer  
  Maule, Frankrike

Carnoustie er vennskapsby med Maule, bortimot 50 km vest for Paris, grunnet at Carnoustie og området langvarige tilknytning til Maule-familien.Maule Family History

 Referanser 

 Eksterne lenker 

 OurCarnoustie , nettsted lokale hendelser

Kategori:Byer i Angus
Kategori:Havnebyer i Storbritannia
Kategori:Havnebyer ved Nordsjøen